open-index/open-wikipedia-markdown huggingface dataset:
Amsterdam, Mpumalanga

:*Hierdie artikel handel oor die dorpie in Suid-Afrika. Vir die artikel oor die Nederlandse hoofstad, sien Amsterdam.*

**Amsterdam** is 'n bosbou- en skaapboerdery-dorpie in Mpumalanga, Suid-Afrika. Die dorp is sowat 16&nbsp;km van die grens met Eswatini. Die grenspos word Nerston genoem. 

## Geskiedenis 
Die gebied is in 1864 deur 'n Skot, Alexander McCorkindale, as 'n republiek gestig en New Scotland genoem. Die hoofstad Roburnia wat in 1881 gestig is, is vernoem na die Skotse digter Robert Burns. 

Omtrent 50 Skotse setlaars wat hulle in die gebied gevestig het, het aanleiding gegee tot Skotse plaasname soos Lochiel, Waverley en Bonny Brae. McCorkindale het aan koors omgekom terwyl hy besig was met die beplanning van 'n hawe vir Lourenço Marques in Mosambiek. Die enigste herinnering aan McCorkindale is die naam van die dorpsplein wat na hom genoem is. 

In 1882 is Roburnia deur Paul Kruger hernoem na Amsterdam in Nederland.

## Distrik 
Daar is groot bloekom-, denne- en wattelplantasies in die omgewing van Amsterdam.

## Sien ook 
* NG gemeente Amsterdam
* Lys van dorpe in Suid-Afrika

## Verwysings
Amersfoort, Mpumalanga

**Amersfoort** is 'n klein plattelandse dorp in Mpumalanga, Suid-Afrika wat vernoem is na die stad Amersfoort in Nederland. Die N11 nasionale pad gaan deur Amersfoort en is 42&nbsp;km noord van Volksrust. 

## Geskiedenis 
Die dorp het ontstaan toe twee boere grond vir 'n nuwe NG Kerkgemeente geskenk het. Ds Frans Lion Cachet het die gemeente gestig en dit na Amersfoort in Nederland vernoem. Die dorp is in 1888 gestig om die Nederduits Gereformeerde Kerk wat in 1876 gebou is.

## Distrik 
Die distrik is 1 800&nbsp;km2 groot. Skaapboerdery is die belangrikste bedryf. 

## Sien ook 
* Lys van dorpe in Suid-Afrika

## Verwysings 
## Bronne 
* *Op pad in Suid-Afrika*. B.P.J. Erasmus. 1995.
Badplaas

**Badplaas**, ook bekend as **eManzana** en **eBhadini** (inheemse Swati) is 'n vakansiedorp langs die R38-pad in die ooste van Mpumalanga, Suid-Afrika. Dit is geleë langs 'n warmwaterbron aan die voet van die Ndlumudlumuheuwels         (Swazi: Plek van baie donder). Daar is 'n warmwaterbron wat uit die grond borrel teen 'n tempo van 30&nbsp;000 liter per uur en het onder vroeëre inwoners bekend gestaan as *eManzana* (helende waters). Die gebied rondom die bron is in 1876 deur 'n Swazihoofman aan Jacob de Clercq gegee om 'n handelspos daar te stig.

## Sien ook 
duimnael|links|430px|Die hoofswembad met die oordkompleks en grasterasse in die agtergrond.
* Lys van dorpe in Suid-Afrika
* Lys van warmwaterbronne van Suid-Afrika
* Seekoeispruit

## Eksterne skakels 
* Google Map

## Verwysings
Chrissiesmeer (dorp)

:*Vir die meer sien : Chrissiesmeer*

**Chrissiesmeer** is 'n klein dorpie in 'n waterryke gebied van Mpumalanga in Suid-Afrika.

## Geskiedenis 
Die San en Tlou-tle bevolking het die gebied bewoon en op vlotte op van die groter mere gewoon. Die Voortrekkers het in die 1860's 'n dorp in die gebied gevestig en dit na ZAR President Marthinus Wessel Pretorius se dogter Christina Johanna Petronella vernoem. In die 1880's het die dorp 'n belangrike oornagpunt geword vir waens wat na die goudmyndorp Barberton onderweg was.

## Chrissiesmeer 
Die dorpie is aan die noordekant van die meer geleë. Die meer is ongeveer 24&nbsp;km in omtrek en plek-plek sowat 3&nbsp;m diep. Dit is die weiveld en broeiplek van menige watervoëls, ook flaminke.

## Sien ook 
* Lys van dorpe in Suid-Afrika

## Verwysings 
## Eksterne skakels 
* Chrissiesmeer op mpumalanga.com
Breyten

**Breyten** is 'n dorpie in Mpumalanga, Suid-Afrika, geleë tussen Carolina en Ermelo aan die voet van die *Klipstapel*, die hoogste punt op die waterskeiding tussen die weswaarts vloeiende Vaalrivierstelsel en die ooswaarts vloeiende Olifants/Letabarivier en Komatirivierstelsels. 

## Geskiedenis 
Die oorspronklike plaas, Bothasrus, waarop die dorp ontwikkel is, is aan Lukas Potgieter gegee in 1888 as vergoeding vir die verlies van 'n been tydens die Eerste Vryheidsoorlog tydens die Slag van Ingogo. Hy het die plaas later aan veldkornet Nicolaas Breytenbach verkoop na wie die dorp vernoem is. Die dorp is in 1905 uitgelê nadat die spoorlyn die dorpie vanaf Springs bereik het.

## Distrik 
Gemengde boerdery word in die distrik beoefen.

## Bekendste persoon in Breyten gebore 
* Naas Botha - 1958 Springboklosskakel

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995. 

## Eksterne skakels 
*Google-kaart
Morgenzon

**Morgenzon** *(Nederlands vir môre- of oggendson)* is 'n klein boerderydorp geleë op die oewers van die Osspruit met 'n belangrike landbouskool in Mpumalanga, Suid-Afrika. Die dorp is 42&nbsp;km noordwes van Amersfoort.

## Geskiedenis 
Die dorp is op die plaas met dieselfde naam gestig wat aan JLW de Jager behoort het. Dit is om die Marnico Hotel gevestig wat in 1912 op 'n rushalte vir waens tussen Standerton en Ermelo gevestig is. Die eerste dorpsraad is in 1920 ingestel. 

## Sien ook 
* Lys van dorpe in Suid-Afrika

## Verwysings
Klein Vrystaat

**Klein Vrystaat** was ’n kortstondige Boererepubliek in die Piet Retief-omgewing in wat nou Mpumalanga, Suid-Afrika is. Vanaf ongeveer 1876 het ’n groep Boere op grond gewoon wat hulle van die Swazikoning Umbandino gekoop het. In 1886 is ’n formele regering gevorm gevolg deur die aanneming van ’n grondwet.

Die staat het voortbestaan tot 1891 toe dit in die Zuid-Afrikaansche Republiek opgeneem is.

## Eksterne skakels 
* Klein Vrystaat by *Flags of the World*
Volksrust

**Volksrust** is 'n groot dorp in Mpumalanga, Suid-Afrika aan die KwaZulu-Natalgrens.  

duimnael|links|300px|Die SAR Klas 19D 2696 (4-8-2) op Volksrust.

## Geskiedenis 
Die Zuid-Afrikaansche Republiek het in 1888 besluit om 'n dorp op die rand van die Drakensberg naby Natal te stig. 
Die dorp is toe gestig naby die plek waar die Slag van Majuba plaasgevind het tydens die Eerste Vryheidsoorlog waarin die Zuid-Afrikaansche Republiek se vryheid van Brittanje herwin is. Dorothea de Jager, 'n dogter van Dirk Uys, een van die Majuba-slagoffers, het die dorp Volksrust genoem, oënskynlik omdat dit is waar die ZAR-soldate gerus het.

Tydens die Tweede Vryheidsoorlog het die Britte 'n konsentrasiekamp hier gebou waarin baie vroue en kinders gesterf het.

Volksrust het in 1904 'n munisipaliteit geword.

## Landbou 
Die distrik is 1 870&nbsp;km2 groot. Die dorp is 'n belangrike bees-, suiwel-, mielie-, sorghum-, wol- en sonneblomproduksieplek. 

## Kragsentrale 
Majuba, een van Eskom se kragsentrales, is hier naby geleë.

## Bekende persone gebore in Volksrust 
* Rolene Strauss - Mej. Wêreld 2014
* Cor Dirks - skrywer van jeugboeke
* Willem Kamp – skrywer en digter

## Sien ook 
* Konvensiebrug
* Lys van dorpe in Suid-Afrika

## Verwysings 
## Bronnelys 
* Op Pad in Suid-Afrika. B.P.J. Erasmus. 1995. 

duimnael|links|300px|Die Transvaal protesoptog, deur Gandhi georganiseer, deur Volksrust in Oktober-November 1913.

## Eksterne skakels 
* Google-kaart
* Volksrust se tuisblad
Perdekop

**Perdekop** is 'n nedersetting geleë digby 'n 1&nbsp;889&nbsp;m hoë koppie in Mpumalanga, Suid-Afrika. Die dorpie is 47&nbsp;km suidoos van Standerton.

## Geskiedenis 
Dit is gevestig tydens die perdesiekte-epidemie toe boere gevind het dat perde wat na die bokant van die koppie gebring is teen die siekte beskerm is. Tydens die Tweede Vryheidsoorlog het die Britte 'n uitkykballon van die plek af bedryf om die Boere se aktiwiteite te monitor.

Genl. Constand Viljoen, stigter van die Vryheidsfront en eertydse hoof van die Suid-Afrikaanse Weermag was hier op laerskool.

## Sien ook 
* Lys van dorpe in Suid-Afrika

## Verwysings
Lydenburg

**Lydenburg** is 'n dorp in noordelike Mpumalanga, Suid-Afrika. Lydenburg is geleë aan die Spekboomsytak van die Olifantsrivier aan die voet van die Long Tompas. Die naam van die dorp is uit Nederlands afkomstig en beteken "Dorp van Lyding." Die dorp is in die hart van die Suid-Afrikaanse forelhengelgebied en is 'n landbou- en mynbousentrum. Lydenburg is deel van die Thaba Chweu Plaaslike Munisipaliteit wat volgens die 2011 sensus 'n bevolking van 98&nbsp;387 gehad het.

## Geskiedenis 
duimnael|links|'n Systraat in Lydenburg
Van die vroegste bekende voorbeelde van Afrika beeldhouwerk wat terugdateer tot ongeveer 400 n.C., is in die laat 1950's in die gebied gevind. Lydenburg is in 1849 deur 'n groep Voortrekkers onder leiding van Andries Potgieter gestig nadat hulle hulle vorige vestiging by Ohrigstad in die Noorde verlaat het as gevolg van 'n malariaepidemie. Die dorp het die hoofstad van *De Republiek Lydenburg in Zuid Afrika* geword in 1856. Die republiek het later in 1857 by die Republiek van Utrecht aangesluit. In 1860 het beide die republieke weer aangesluit by die Zuid-Afrikaansche Republiek. 

Lydenburg het in belangrikheid toegeneem omdat dit op die ossewapad na Delagoabaai (Maputo) was, wat nie onder Britse beheer was nie. In 1871 is die bou van 'n pad deur Abraham Espag op versoek van President Thomas Francois Burgers begin. Die eerste waens van Delagoabaai het in 1874 in Lydenburg aangekom.

Op 6 Februarie 1873 is goud in die omgewing ontdek en binne drie maande is die Lydenburgse goudvelde geproklameer. Tydens die Eerste Vryheidsoorlog wat in 1880 uitgebreek het, het 'n Britse garnisoen onder Luitenant Walter Hillyar Colquhoun Long (oom van die eerste Viscount Long) beheer van Lydenburg oorgeneem om die goudvelde te beheer. Die gedoemde opmars na Pretoria deur die 94ste Regiment onder bevel van luitenant Anstruther het in die dorp begin. Die res van die garnisoen by Lydenburg is beleër.

Teen 1910 het die spoorlyn Lydenburg bereik en in 1927 het dit 'n munisipaliteit geword.

### Naamsverandering 
Die dorp is amptelik herdoop na Mashishing, volgens 'n aankondiging wat op 30 Junie 2006 deur die Minister van Kuns en Kultuur, Pallo Jordan, gemaak is. Die naam het egter nie juis posgevat nie en besighede (asook die "Lydenburg Museum") gebruik steeds die ou naam.

## Sien ook 
* Lydenburg (kiesafdeling)
* Lys van dorpe in Suid-Afrika
* NG gemeente Lydenburg
* Slag van Bronkhorstspruit

## Verwysings
Swarttobie

Die **swarttobie** (*Haematopus moquini*) (Engels: *African oystercatcher*) is die tweede skaarsste voël in Suid-Afrika. Die voël was ernstig bedreig, maar bevolkings herstel noudat voertuie nie meer toegelaat word om op Suid-Afrikaanse strande te ry nie. Die bedreiging was as gevolg van die feit dat die swarttobie haar eiers op die strand lê en voertuie die eiers beskadig het. Die Mediterreense mossel is die hoofvoedsel van dié voël.

## Navorsing 
Phil Hockey (1956–2013), 'n welbekende Suid-Afrikaanse ornitoloog, het sy doktorale verhandeling oor die swarttobie gedoen.

## Fotogalery 

Lêer:African Black Oystercatcher RWD2.jpg|'n Swarttobie in Plettenbergbaai.
Lêer:Haematopus moquini P1040458.JPG|Swarttobie in die De Hoop-Natuurreservaat.
Lêer:Three African Black Oystercatchers (Haematopus moquini) in flight.jpg|Drie swarttobies in vlug.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Eksterne skakels 
* http://southafrica.co.za/af/african-black-oystercatcher.html
Taconic-berge

duimnael|regs|350px|Kaart van die hoofstreke van die noordoostelike Appalache
Die **Taconic-berge** is 'n bergreeks in Nieu-Engeland, wat deel uitmaak van die Appalache en langs die oosgrens van die Amerikaanse deelstaat New York loop. Die bergreeks strek tot in die suidweste van Vermont, Connecticut, die weste van Massachusetts en Suidwes-Vermont. 

Die Taconic-berge loop sowat 240 kilometer (150 myl) in noord-suidelike rigting en behels 'n kleiner bergreeks, die Berkshire-berge in Wes-Massachusetts. Die hoogste bergpiek is Mount Equinox teen die noordelike einde van die bergreeks in Manchester (Vermont) op 'n hoogte van 1&nbsp;163 meter (3&nbsp;816 voet) bo seevlak. Die Indiaanse naam van die berge is vroeër weergegee as Taghkanic. Die Taconic State Park langs die grens van New York met Massachusetts en Connecticut is 'n gewilde toeristebestemming.

Die Taconic-bergreeks is in die laat Ordovisiaanse tydperk, sowat 440 miljoen jaar gelede, deur die botsing van die Noord-Amerikaanse Plaat met 'n vulkaniese eilandboog gevorm - net soos die huidige Japan. In geologiese opsig behoort die reeks tot die oudstes in Noord-Amerika en is lankal deur erosie geslyp tot sy huidige, laer hoogte.
Wakkerstroom

[duimnael|links|230px|Die vorige [NG gemeente Wakkerstroom|NG kerkgebou op Wakkerstroom het reeds teen 1874 gestaan toe die eerste leraar, ds. D.P. Ackerman, hier bevestig is in die gemeente wat al in 1861 gestig is. Die ou gebou is in 1879 vergroot, maar tydens die Eerste Vryheidsoorlog het Engelse soldate die gebou as 'n fort ingerig. Die bevolking het ná die oorlog so gegroei dat die gemeente op 'n vergadering op 4 Augustus 1887 besluit het om 'n nuwe kerkgebou op te rig, die gebou wat vandag nog dié doel dien.]]

**Wakkerstroom** is die tweede oudste dorp in Mpumalanga in Suid-Afrika. Dit is in 1859 gevestig en die dorp se naam is 'n Afrikaanse vertaling van die Zoeloenaam vir die rivier wat naby die dorp verby vloei, die uThaka, *(Wakker)*. Die R543-streeksroete gaan deur die dorp.

## Geskiedenis 
Die dorp is deur Dirk Cornelius Uys (*Swart Dirk*) gestig wat die gebied opgemeet het op die plaas Gryshoek. Hy het al die erwe uitgelê met 'n 50-jaart lang riempie wat van 'n elandbulvel gemaak is wat hy geskiet het tydens sy aankoms in Wakkerstroom. Die dorp en distrik is in November 1859 geproklameer en die eerste erwe in 1864 verkoop.

St Marks kerk, die hofgebou en die ou brug oor die Wakkerstroom is as nasionale monumente verklaar. Die roman *She* is deur H. Ryder Haggard geskryf terwyl hy in Hoogstraat in Wakkerstroom gebly het. Die dorp spog met 'n straatbrug wat in 1893 deur die regering van die destydse Zuid-Afrikaansche Republiek opgerig is. Die staalkonstruksie vir die brug is uit Duitsland ingevoer. Naby die brug vloei die Marthinus Wesselstroom. Hier is Suid-Afrika se eerste Swart lede van die Zionistebeweging in 1904 deur D. Bryant van die *American Christian Catholic Church in Zion* gedoop.

## Eerste Vryheidsoorlog 
Wakkerstroom is deur die 58th Regiment North Staffordshires, die 80th Regiment of Foot (Staffordshire Volunteers) en die 1st King's Dragoon Guards beset in 1880/81 tydens die Eerste Vryheidsoorlog. Oorblyfsels van die South Staffordshires Regiment en die Dragoon Guards se teenwoordigheid kan gesien word op die spits van die Ossewakop en Voortrekkerkop suid van Wakkerstroom.

## Tweede Vryheidsoorlog 
Tydens die Tweede Vryheidsoorlog het die Britte 'n lyn van een-en-twintig blokhuise tussen Volksrust en Wakkerstroom gebou en een honderd tussen Wakkerstroom en Piet Retief. Die blokhuise is gebou om die Britse toevoerroete van Durban af te beskerm.

## Distrik 
Die distrik is 2 323&nbsp;km2 groot. Skaap- en beesboerdery is die hoof ekonomiese aktiwiteite. Daar is verskeie San-rotstekeninge te vinde in die gebied om Wakkerstroom. Die gebied is heuwelagtig met klowe, bergfonteine, vleigebiede en damme. Dit is wêreldbekend as 'n voëlkykparadys.

## Boorlinge van Wakkerstroom 
* Wena Naudé, Afrikaans aktrise.

## Sien ook 
* NG gemeente Wakkerstroom
* Wakkerstroom (kiesafdeling)
* Vrou Soek Boer, rolprent wat hier verfilm is
* Lys van dorpe in Suid-Afrika

## Verwysings 
## Bronne 
* Op Pad in Suid-Afrika. B.P.J. Erasmus. 1995. 
* Ensiklopedie van Suidelike Afrika, Eric Rosenthal, 1967
* Olivier, ds. P.L. (samesteller), 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
Rivierdolfyn

**Rivierdolfyne** is vier spesies dolfyne wat in varswater voorkom. Hulle word geklassifiseer in die familie *Platanistoidea*. Drie van die spesies kom in riviere voor.

## Ekologie 
Rivierdolfyne is die mees bedreigde van alle dolfynsoorte weens faktore wat jag en die besoedeling van habitat insluit. Sommige rivierdolfyne beskik slegs oor swak sig en kom sodoende in gevaar weens aanraking van of verstrengeling in mensgemaakte voorwerpe soos nette.

## Klassifikasie 
In die onlangse klassifikasie (Rice 1998) is daar tans vier families rivierdolfyne, alhoewel die *Lipotidae* teen die einde van die dekade reeds uitgewis sal wees. Sedert Desember 2006 is die familie geklassifiseer as *voorlopig uitgewis*.

* Superfamilie
** Familie Plantanistidae - Ganges en Indus-rivierdolfyn
** Familie Iniidae - Amesone-rivierdolfyn 
** Familie Lipotidae - Sjinese rivierdolfyn
** Familie Pontoporiidae - La Plata-dolfyn

## Sien ook 
*Lys van Suider-Afrikaanse soogdiere
*Lys van Suider-Afrikaanse soogdiere volgens wetenskaplike name
*Suider-Afrikaanse soogdiere en hul ordes
Piedmont (VSA)

**Piedmont** is 'n platogebied in die oostelike Verenigde State wat tussen die Atlantiese Kusvlakte en die oostelike bergreekse van die Appalache lê. Die wydte van die plato wissel van 'n nou strepie noord van die Delawarerivier tot by 475 kilometer (300 myl) in die deelstaat Noord-Carolina. In hierdie deelstaat word die Piedmontstreek in drie groot metropolitaanse gebiede verdeel: Die Piedmont-Triade, Metrolina en die Navorsings-Driehoek (*Research Triangle*), wat almal deel uitmaak van die sogenaamde Piedmont-Halfmaan (*Piedmont Crescent*).

Die oppervlakreliëf van Piedmont word deur heuwelagtige berge gekenmerk, met hoogtes tussen 50 meter (80 voet) en 300 meter (1000 voet) bo seevlak. Sy geologiese struktuur is baie ingewikkeld, aangesien hier talle rotsformasies uit verskillende tydperke en materiale vermeng het. Die Piedmontstreek is in wese die kern van 'n ou bergreeks langs die kus, wat tot by sy huidige lae reliëf verweer het. In die suidooste word Piedmont deur rooi klei gekenmerk, wat met yster deurspek is. Hierdie kleigrond is uit die rotsige ondergrond verweer en deur baie dekades se ongeskikte landboumetodes blootgelê. Die sogenaamde Cecil-grondtipe is kenmerkend vir die gebied.

Piedmont maak in geologiese opsig deel uit van die Appalache-reeks en bestaan uit harde paleosoïese en mesosoïese gesteentes, waarin riviere nouliks ingesny het. As gevolg is daar talle watervalle en stroomversnellings, wat die ou waterweë van die vroeë setlaars onderbreek en die stigting van nedersettings by hierdie eindpunte bevorder het. 

Die naam Piedmont is afgelei van die Italiaanse Piëmontstreek (Italiaans: *Piemonte*), wat letterlik "aan die voet van die berge" beteken en na sy geografiese ligging verwys - 'n vlakte, wat deur die Alpe omring word.

## Kultuurgeskiedenis: musiek 
Die Piedmontstreek is nou verbonde aan die blues-musiekstyl, wat hier in die vroeë 19de eeu ontstaan het. Die meeste bluesmusikante uit Piedmont het uit Virginië, die twee Carolinas en Georgia gekom. Gedurende die Groot Migrasie het baie Swart Amerikaners hulle in Piedmont gevestig. Weens die Appalache, wat as 'n soort geografiese versperring ervaar is, het baie Swartes nie verder na die landelike gebiede oorkant die berge getrek nie en in stede gebly, waar hulle met 'n breër spektrum van musiekstyle kennis gemaak het as byvoorbeeld in die Mississippidelta. Die Piedmont-blues is dus deur Blanke musiekstyle soos ragtime, country en popmusiek beïnvloed, wat die bluesstyle van ander gebiede nouliks geraak het.

## Verdere leesstof 
*Michael A. Godfrey (1997). *Field Guide to the Piedmont.* Chapel Hill: University of North Carolina Press. 524 bladsye. .

## Eksterne skakels 
* Hilton Pond-Sentrum vir die Natuurgeskiedenis van Piedmont
Williston, Vermont

**Williston** is 'n dorp in die Chittenden-distrik van die Amerikaanse deelstaat Vermont met 8&nbsp;698 inwoners volgens die 2010-sensus. Dit is een van die vinnigste groeiende dorpe in Vermont en ontwikkel tans tot 'n kleinhandelsentrum.

## Geografie 
Volgens die Verenigde State se Sensusburo het Williston 'n totale oppervlak van 79,5 vierkante kilometer (30,7 vierkante myl), waarvan 1,0 vierkante kilometer (0,4 vierkante myl) of 1,2 persent water.

## Demografie 
Volgens die sensus van 2000 was daar 7&nbsp;650 inwoners, 2&nbsp;921 huishoudings en 2&nbsp;141 gesinne in die dorp. Die bevolkingsdigtheid was 97,4 mense per vierkante kilometer (252,1 per vierkante myl). Van die inwoners was 97,45 persent Blankes, 0,5 persent Swartes, 1,2 persent Asiate, 0,14 persent Indiane, 0,01 persent Pasifiese Eilanders, 0,1 persent ander en 0,59 van gemengde afkoms.

Die gemiddelde inkomste van 'n huishouding was VSA-$ 61&nbsp;467, dié van 'n gesin VSA-$ 69&nbsp;762. Die gemiddelde inkomste van mans was VSA-$ 49&nbsp;048, dié van vroue VSA-$ 31&nbsp;740. Die per-capita-inkomste was VSA-$ 29&nbsp;757. Sowat 0,8 persent van alle gesinne en 1,5 persent van die totale bevolking was onder die broodlyn.

## Bekende inwoners 
*Thomas Chittenden, eerste goewerneur van Vermont en stigter van Williston
*Jerry Greenfield, sakeman, medestigter van Ben & Jerry's.
*Ben Cohen, sakeman, medestigter van Ben & Jerry's.

## Eksterne skakels 
* Die amptelike webwerf van Williston
* Dorothy Alling-Gedenkbiblioteek
Williston

Williston kan verwys na enige van die volgende:

* Williston, Noord-Kaap, 'n dorp in die Suid-Afrikaanse provinsie Noord-Kaap.
* Williston, Vermont, 'n dorp in die Amerikaanse deelstaat Vermont.
Tourtière

duimnael|regs|250px|Die vulsel word voorberei duimnael|regs|250px|Die pastei is klaar om in die oond gebak te word
duimnael|Tradisionele Franse Kanadese varkvleistert
Die term **tourtière** verwys na 'n maalvleispastei, wat sy oorsprong in die Kanadese provinsie Québec het en van varkvleis, kalfsvleis of beesvleis gemaak word. Die naam is afgelei van die Franse woord *tourte* - 'n soort wilde duif, wat aanvanklik vir die gereg gebruik is, maar teen die begin van die 20ste eeu uitgesterf het. Tourtière is 'n tradisionele Kersfees- en Oujaarsaand-gereg in Québec, maar dit word ook die hele jaar deur in kruidenierswinkels aangebied.

Die pastei word ook deur Frans-Kanadese in ander dele van Kanada geniet en het danksy die vestiging van talle Kanadese immigrante lankal in die Amerikaanse Nieu-Engeland-state Vermont, New Hampshire en Maine as 'n tradisionele Ou Kersaand-gereg gewild geraak.

## Saguenay-Lac-Saint-Jean 
In die Saguenay-Lac-Saint-Jean-streek staan hierdie soort vleispastei as *pâté à la viande* (letterlik "vleispastei") bekend.
In hierdie streek is verskillende soorte vleis (waaronder ook wildsvleis), wat in blokkies gesny word, aartappels en tamaties die belangrikste bestanddele. Hierdie variant word in Québec en ander dele van Kanada soms ook *tourtière du Lac Saint-Jean* genoem.

## Eksterne skakels 
* *Recette de Tourtière du Lac Saint-Jean* - 'n Resep vir Tourtière du Lac Saint-Jean
Williston, Noord-Kaap

[duimnael|200px|links|Die kerkgebou van die [NG gemeente Williston is in 1912 ingewy.]]

**Williston** is 'n dorp in die Karoo Hoogland Plaaslike Munisipaliteit van die Noord-Kaapprovinsie in Suid-Afrika.

## Geskiedenis 
Johan Abraham Nel, 'n burger van Stellenbosch, het op 10 Julie 1768 gedurende die geboorte van sy seun by 'n fontein naby die Sakrivier gerus en by hierdie geleentheid 'n amandelboompie geplant. Dit het later tot 'n reusagtige boom en 'n soort oase in die andersins boomlose gebied van die Karooberge ontwikkel. 

Die Switser Johann Heinrich Lutz het hier in 1845 'n Rynse sendingstasie opgerig en dit Amandelboom genoem. Die naam is later ter ere van die Britse koloniale sekretaris van die Kaapprovinsie, H. Willis, gewysig tot Williston.

Karoo Hoogland munisipale area strek oor 'n oppervlak van 32&nbsp;274 vierkante kilometer en Williston het in 1926 'n amptelike distrik geword. Die plaaslike ekonomie steun veral op skaapteelt.

## Besienswaardighede 
Williston staan bekend vir sy "grafsteenroete", 'n huldeblyk aan die plaaslike grafsteenmakers, wat van hulle ambag 'n soort volkskuns gemaak het. Grafstene word van die plaaslike sandsteen gemaak.

## Boorlinge 
* Christoffel Hermanus Kühn, skrywer en meer bekend as Mikro.
* Johann Jakob (Japie) Lutz.

## Sien ook 
* Draadkop
* Lys van dorpe in Suid-Afrika

## Verwysings 
## Bibliografie
* Kruger, Nina: A socio-environmental history of water in the Karoo c. 1712 - 2012, with specific focus on Prince Albert and Williston. Universiteit van Stellenbosch: ongepubliseerde M.A.-verhandeling, 2013
Bernie Sanders

**Bernard "Bernie" Sanders** (* 8 September 1941 in New York Stad) is tans die junior-senator van die Amerikaanse deelstaat Vermont en voormalige presidentskapskandidaat vir die Demokratiese Party in die 2016 en 2020 presidensiële verkiesings.

Sanders is in November 2006 verkies tot 'n onafhanklike lid van die 110de Kongres van die Verenigde State, wat op 4 Januarie 2007 vir die eerste keer vergader het. Bernie Sanders het 65 persent van die stemme op hom verenig. Voordat hy senator geword het, het hy Vermont vyftien jaar lank in die Huis van Verteenwoordigers verteenwoordig.

Sanders, wat homself as 'n demokratiese sosialis (*Democratic Socialist*) beskryf (alhoewel sy beleidvoorstelle binne 'n Europese konteks eerder as sosiaal-demokraties, groen of progressief beskryf sou word), is een van min linkse politikusse wat in die afgelope jare vir 'n federale amp verkies is en die eerste sosialistiese politikus in die Amerikaanse Senaat. Saam met Angus King is hy een van net twee onafhanklike senatore in die 115de Kongres, alhoewel hy nou bande met die Demokratiese Party handhaaf.

Bernie Sanders lewer fundamentele kritiek op die heersende ekonomiese, politieke en maatskaplike strukture in die Verenigde State.

## Verwysings 
## Eksterne skakels 
* Amptelike webwerf van Senator Sanders
* Bernie Sanders Verkiesing 2006
Vryheid, KwaZulu-Natal

**Vryheid** is 'n dorp in noordelike KwaZulu-Natal. Die grootste bedrywighede in die area is beesboerdery en die myn van steenkool. Die dorp is die grootste in die Zululand-distriksmunisipaliteit en is ook die setel van die Abaqulusi Plaaslike Munisipaliteit.

[duimnael|links|200px|Die [NG gemeente Vryheid|NG Kerk in Vryheid]]

## Geskiedenis 
duimnael|links|200px|Die vlag van Vryheid

Grond en boerderyregte is aan die Britte- en Boerehuursoldate toegestaan langs die Mfolozi-rivier nadat hulle vir Dinuzulu gehelp het om sy teenstander Usibepu te verslaan as troonopvolger van die Zoeloes.  

Op 5 Augustus 1884 stig die huursoldate die Nieuwe Republiek (Nuwe Republiek) met Vryheid as die hoofstad. Dit word later saam met die Suid-Afrikaanse Republiek geïnkorporeer, maar teen die einde van die Tweede Vryheidsoorlog was die dorp en sy omliggende dele in Natal geabsorbeer. Vryheid is geleë langs die Transnet steenkoollyn. 

Boeregeneraal Lucas Johannes Meyer is in Vryheid begrawe. 

## Watertekorte 
Die dorp het van 2016 tot 2017 watertekorte ondervind weens verwaarlosing van infrastruktuur. Waterpompe en pypleidings het onklaar geraak sodat baie dorpsbewoners hul water noodgedwonge by 15 gemeenskaplike watertenks moes aftap wat deur die munisipaliteit beskikbaar gestel is. In die naloop van die waterkrisis is maandeliks sowat 550 gevalle van diarree by die Bhekuzulu-kliniek aangemeld. Sekere eienaars het op groot persoonlike koste belê in boorgate, watertenks, pompe, filters en kragopwekkers. Drie rioolaanlegte het ook ophou funksioneer, waardeur die Besterspruit en Klipfonteindam besoedel is.

## Sien ook 
* Lys van dorpe in Suid-Afrika

## Eksterne skakels 
* Foto's van die NG kerkgebou

## Verwysings
Leverkusen

[duimnael|links|Die Japannese tuin met die [Bayer|Bayer AG se hoofkwartier in die agtergrond]]
**Leverkusen** (Duits: [ˈleːvɐˌkuːzn̩], ) is 'n stad in Noordryn-Wesfale in Duitsland wat veral bekend staan as die hoofkwartier van die chemiese maatskappy Bayer AG en die sokkerklub Bayer 04 Leverkusen. Die stad het 'n bevolking van 161&nbsp;195 op 31 Desember 2011 gehad en beslaan 'n oppervlakte van 78,85&nbsp;km².

Leverkusen was een van die gasheerstede tydens die Vrouesokkerwêreldbeker 2011.

## Verwysings 
## Eksterne skakels 
*  
*  Amptelike webwerf
*  *Leverkusen.com*
*
Piet Retief, Mpumalanga

**Piet Retief** is 'n dorp geleë in die bosbougebied van suidelike Mpumalanga, Suid-Afrika. Dit is naby die grens met Eswatini en die N2 nasionale pad gaan deur die dorp.

## Geskiedenis 
Die dorp is in 1883 deur die Voortrekkers gestig en vernoem na die Voortrekkerleier Piet Retief. In 1886 het die slegs 72 inwoners van die dorp die  republiek *Klein Vrystaat* uitgeroep wat tot 1891 bestaan toe dit ingesluit is in die Zuid-Afrikaansche Republiek. Die dorp het  in 1932'n munisipaliteit geword. Die vernaamste toeriste-aantreklikheid in die dorp is die Nederduits Gereformeerde Kerk wat deur die argitek Gerard Moerdijk ontwerp en in 1921 gebou is.

## Naamsverandering 
Op 2 Februarie 2010 het die Suid-Afrikaanse minister van kuns en kultuur, Lulu Xingwana, 'n staatsbesluit goedgekeur om Piet Retief te hernoem na eMkhondo. Soos by baie ander post-apartheid naamsveranderings in Suid-Afrika, is hierdie optrede omstrede. Die meeste inwoners is onseker oor wat die nuwe naam beteken, en het aangevoer dat  die dorpsnaam "Piet Retief" nie algemeen onaanvaarbaar was nie. Soos wel die geval was met 'n naam  soos Verwoerdburg. Prominente Afrikanergroepe, insluitend die Vryheidsfront Plus, het belowe om die verandering te betwis.

## Distrik 
Die distrik is 4 418km2 groot. Die omgewing se jaarlikse reënval beloop 1&nbsp;000&nbsp;mm. Die hoof-ekonomiese aktiwiteite is hout-, papier- en wattelbasproduksie sowel as mika-, kaolien- en ystermynbou.

## Galery 

Piet Retief-monument by NG-kerk, Piet Retief, a.jpg|Die Piet Retief-monument by die NG Kerk
Hoërskool Piet Retief, hoofgebou in Macstraat.jpg|Hoërskool Piet Retief in Macstraat
Evangelies Lutherse kerkgebou vir Christusgemeente, Piet Retief, a.jpg|Die Evangelies Lutherse kerkgebou
NG_kerk_Piet_Retief_GGSA_1.jpg|Die NG-kerkgebou

## Sien ook 
* Gereformeerde kerk Piet Retief
* NG gemeente Piet Retief
* Lys van dorpe in Suid-Afrika
* Nkosanjaneni (township)
* Welverdiend

## Eksterne skakels 
*Google Kaart

## Verwysings
Vanwyksdorp

**Vanwyksdorp** is 'n dorp in die Klein Karoo met ongeveer 700 inwoners, sowat 44&nbsp;km vanaf Ladismith in die Wes-Kaap. Die dorp is die hoofdorp in Kannaland. Geen teerpad loop tot op die dorp nie, die R327-streekroete verbind die dorp met Ladismith en Herbertsdale.

Die dorp het ontwikkel as 'n kerkdorpie, nadat die NG gemeente Vanwyksdorp in 1904 gestig is en 'n kerkgebou op die plaas Buffelsfontein gebou is. Die dorp het sy naam gekry omdat daar destyds meer as 200 Van Wyks in die distrik gewoon het.

Die Neo-Gotiese kerkgebou is op 16 Februarie 1908 ingewy en word vandag nog deur die gemeente gebruik. 

Die Assegaaybosch-reservaat is sowat 10&nbsp;km buite die dorp geleë.

## Sien ook 
* Lys van dorpe in Suid-Afrika
* Van Heerden-monument

## Verwysings
Delmenhorst

duimnael|links|250px|Delmenhorst in 1647 
** Delmenhorst ** (nederduits *Demost*) is 'n stad in die deelstaat Nedersakse, Duitsland met sowat 74&nbsp;500 inwoners. Die stad lê sowat 35 kilometer van Bremen af. 

## Staddele 
## Susterstede 
* 20px Allonnes in Frankryk
* 20px Borissoglebsk in Rusland
* 20px Eberswalde in Brandenburg
* 20px Kolding in Denemarke
* 20px Lublin in Pole

## Eksterne skakels 
* www.delmenhorst.de
Wolfsburg

** Wolfsburg** (Duits: [ˈvɔlfsbʊʁk], ) is 'n stad in die Noord-Duitse deelstaat Nedersakse met sowat 120&nbsp;000 inwoners. Die stad maak deel uit van die Groter Metropolitaanse Gebied van Hannover-Braunschweig-Göttingen en lê sowat 25 kilometer van Braunschweig af.

Wolfsburg is die hoofkwartier van de Duitse motorvervaardiger Volkswagen AG en die Volkswagengroep: (Audi, Bentley, Bugatti, Lamborghini, Porsche, SEAT, Škoda en Volkswagen AG).

Wolfsburg was een van die gasheerstede tydens die Vrouesokkerwêreldbeker 2011.

## Stadswyke 
* Almke/Neindorf – 2.200
* Barnstorf/ Nordsteimke – 3.450
* Brackstedt/Velstove/Warmenau – 2.300
* Detmerode – 8.600
* Ehmen/Mörse- 6.700
* Fallersleben/Sülfeld – 14.850
* Hattorf/ Heiligendorf – 3.550
* Hehlingen – 1.750
* Kästorf/Sandkamp – 2.000
* Mitte-West – 18.800 (Laagberg, Wohltberg, Hohenstein, Rabenberg, Eichelkamp, Klieversberg, Hageberg)
* Neuhaus/Reislingen – 8.300
* Nordstadt – 10.350 (Kreuzheide, Tiergartenbreite, Teichbreite, Alt-Wolfsburg)
* Stadtmitte – 14.200 (Stadtmitte, Hellwinkel, Schillerteich, Heßlingen, Rothenfelde, Steimker Berg, Köhlerberg)
* Vorsfelde – 12.600
* Wendschott – 2.100
* Westhagen – 9.900

## Susterstede 
* 20px Luton, in Verenigde Koninkryk (sedert 1950)
* 20px Marignane, in Frankryk (sedert 1963)
* 20px Provinz Pesaro und Urbino, in Italië (sedert 1975)
* 20px Halberstadt, in Sachsen-Anhalt (sedert 1989)
* 20px Togliatti, in Rusland (sedert 1991)
* 20px Bielsko-Biała, in Pole (sedert 1998)

## Eksterne skakels 
*  
*  Amptelike webwerf
*
Montagu

**Montagu** is 'n dorp in die Klein Karoo in die Wes-Kaap. Die dorp lê op die R62-roete en het ongeveer 15&nbsp;000 inwoners. Die dorp is die hoofstad van die Langebergvallei. Die vallei is tussen die Langeberg (suid) en Waboomsberge (noord).

## Geskiedenis 
duimnael|links|Montagu se NG Kerk.
duimnael|links|Montagu se warmwaterbron-vakansieoorde lok jaarliks vele toeriste
Daniel Stephanus van der Merwe het in 1850 erwe op die plaas Uitvlug deur die landmeter William Atmore laat uitlê en die eerstes is in 1851 verkoop. Nog erwe, deur die landmeter Kannemeyer uitgelê, is in 1854 verkoop en die huidige vorm van die dorp is geskep. Die dorp was aanvanklik as *Agter-Cogmanskloof* bekend, maar is later vernoem na John Montagu, die Koloniale sekretaris vir die Kaapkolonie. Die uitleg, tussen die Keisie- en Kignariviere, met waterkanale wat van die een rivier na die ander loop, is deur die jare behou. Die dorp wat 'n besondere mengsel van woon-, handels- en landelike gebiede het, is nou die ideale onderwerp vir argitektoniese studie.

Die belangrikste dryfveer agter die stigting van die dorp was landboubedrywighede op klein skaal: Groot plase het te duur geword en die ekonomies gangbare groot watererwe is eerste verkoop. Die kweek van druiwe en die maak van wyn was die belangrikste bedryf. Die eerste tydelike kerk is in 1852 gebou en in die volgende jaar is met 'n skool vir sestien kinders begin. Die skoenmakers, wamakers, grofsmede, slagters, leerlooiers, kleremakers en winkeliers het hul ook gou gevestig. Op Montagu staan nog twintig huise wat tussen 1850 en 1885 gebou is.

## Wapen 
Montagu se munisipale raad het in 1968 'n wapenverlening van die Kaaplandse provinsiale administrateur verkry: ''Skuinsregs gedeel van silwer en swart, die silwer belaai met 'n druiwetros gestengel en geblaar van natuurlike kleur en die swart met die kop en hals van 'n griffioen tussen 'n vlug, alles van goud, die vlug aan die onderkant belaai met drie rooi ruite, dwarsbalksgewys geplaas''. Die helmteken was 'n halwe adelaar uitkomend uit 'n goue muurkroon, en die wapenspreuk was "Disputando me non mutando me". Die wapen is in 1972 by die Buro vir Heraldiek geregistreer.

Sommige weergawes van die wapen toon egter die wapenspreuk "Doen reg en vrees niks – Fear not while acting justly".

## Distrik 
Die distrik is 2 543&nbsp;km2 groot. Tesame met wyn word appels, pere, appelkose en perskes verbou. Vandag is Montagu veral bekend om sy minerale warmwaterbron.

## Sien ook 
* Montagupas
* Lys van dorpe in Suid-Afrika
* Montagu-warmbron

## Verwysings 
## Eksterne skakels 
* Japha, Derek en Vivienne Japha: The landscape and architecture of Montagu, 1850 - 1915. School of Architecture, Universiteit van Kaapstad, 1992. 
*  Montagu-toerismeburo
Table View

**Table View** is 'n groot voorstad van Kaapstad, wat strek vanaf die Rietvleidam weswaarts.

Een van die VOC se buiteposte aan die Kaap, die Rietvlei-buitepos, was vermoedelik op die terrein wat nou bebou is. Dié buitepos het reeds teen 1676 bestaan. Die Rietvlei-buitepos is van 1768 tot 1791 ook gebruik as 'n private melkery vir die Kaapse goewerneurs. Die held Wolraad Woltemade het daar gewerk.

Die maatskappy *Table View Township*, oorspronklik ingelyf op 3 Oktober 1942, was die aanvanklike ontwikkelaar. Die maatskappy is op 5 Augustus 1959 oorgekoop deur die maatskappy *Milnerton Estates*.

Sedertdien het Table View baie vinnig gegroei en die gebied sluit in buurte soos Bloubergrant, 'n bekende toeriste-area met baie restaurante en besighede in die vermaaklikheidsbedryf, die Flamingovlei-area langs die Rietvleireservaat met 'n groot verskeidenheid voëllewe, West Beach, Sunridge, Blouberg Sands, Parklands, Sunningdale en West Riding.

## Eksterne skakels 
* *Die webtuiste van Table View*
Kanton

**Kanton** kan verwys na:

*Franse kanton, 'n landsdeel van Frankryk.
*Switserse kantons, 'n landsdeel van Switserland.
*Kanton, China, 'n Chinese stad.
Guangzhou

**Guangzhou** (Chinees: 廣州;) is 'n stad in die Volksrepubliek China met 'n bevolking van 6&nbsp;458&nbsp;299. Die totale metropolitaanse gebied het 'n bevolking van 10&nbsp;182&nbsp;000. Guangzhou is die hoofstad van die provinsie Guangdong in die suide van die Volksrepubliek China.

Die stad is 'n belangrike hawestad – die hawe was in 2004 die sesde grootste ter wêreld. Guangzhou is 'n susterstad van Durban, Suid-Afrika. Guangzhou was een van die gasheerstede tydens die Vrouesokkerwêreldbeker 1991.

## Eksterne skakels
Natalia Republiek

Die **Natalia Republiek** was 'n Boererepubliek met 'n kortstondige bestaan. Dit is in 1839 deur Natalse Voortrekkers gestig kort na die beroemde Slag van Bloedrivier. Die republiek was geleë aan die Indiese Oseaan se kus, noordoos van die Oos-Kaap en is tevore as Natalia gedoop deur Portugese seevaarders. Die republiek is in 1843 deur Brittanje beset en geannekseer. 

duimnael|links|250px|Kaart van die Boererepublieke
Die Britte het die Voortrekkers as hulle onderdane beskou en was gekant teen die idee dat hul onderdane kon wegtrek na grondgebiede wat buite Britse beheer was. 

Na die Britse anneksasie van die Natalia Republiek het meeste van die Voortrekkerboere noord na die *Transoranje* en Transvaal getrek. Die gebied tussen die Oranje- en Vaalrivier is later ook deur Brittanje geannekseer as die Oranjerivier-Soewereiniteit,  voordat dit later omskep is in die Oranje-Vrystaat- en Zuid-Afrikaansche Republiek.

## Eksterne Skakels 
* The Great Trek 10 — Natalia

## Bibliografie
* Die Republiek Natalia. In: Lantern. Tydskrif vir Kennis en Kultuur. Jaargang 23, nr. 3, Maart 1974.
Parow

: *Hierdie artikel handel oor die voorstad van Kaapstad. Vir ander gebruike, sien Parow (dubbelsinnig).*

**Parow** is 'n groot voorstad noord van Kaapstad tussen Bellville en Goodwood.

## Geskiedenis 
Parow is genoem na kaptein Johann Heinrich Ferdinand Parow van Pruise, wie se skip, die Kehrwieder, in 1865 aan die kus van Tafelbaai gestrand het. Parow het spoedig besef dat die Tygervallei groot moontlikhede inhou en hy het hom landwaarts gewend en aanvanklik met grootvee handelgedryf. Hy het later met grond begin spekuleer en in 1886 die eienaar geword van die plase Tygervallei, Rustenburg en ander eiendomme in die omgewing waarop die dorpsgebied Parow later uitgelê is.

Ten tyde van ongeëwenaarde grondspekulasie en groot welvaart het kapt. Parow saam met ene kapt. Scharmberg en mnre. Wrensch en Weimar die Parow-landgoed-sindikaat gestig en die Parow-dorpsgebied uitgelê. Strate in die dorp is na hierdie stigters genoem. Kapt. Parow het die plaas Tygervallei later aan mnre. Joyce en McGregor verkoop. Die dorpsgebied Tyger Valley (nou Parowvallei), wat in 1944 by die munisipaliteit ingesluit is, is op hierdie plaas geleë. Kapt. Scharmberg het later die eienaar geword van Fairfield, wat nou deel van die munisipale gebied is.

Kapt. Parow se teleskoop word steeds in die voorportaal van die raadsaal van Parow bewaar.

## Godsdiens 
Die NG gemeente Parow-Goodwood, wat vroeër wyke van die NG gemeente Durbanville was, het op 16 November 1917 afgestig en tien jaar later, in 1927, het die NG gemeente Parow onafhanklik geword. Parow het in September 1939 munisipale status gekry, maar is in 2000 weer ingelyf by die Kaapstadse Metro.

## Wapen 
Parow se munisipale raad het in 1939 'n wapen aangeneem: ''In rooi, 'n goue paal belaai met drie fleurs de lis van blou''.  Die wapen is deur W.H. Armstrong ontwerp.  Nadat dit in 1955 deur Ivan Mitford-Barberton hersien is, is dit by die Kaapse Provinsiale Administrasie geregistreer.  Die kleure is verander: die skild van rooi na goud, die paal van goud na blou en die fleurs de lis van blou na silwer.

Die wapen is in 1967 deur die provinsiale administreur aan die raad verleen en in 1969 by die Buro vir Heraldiek geregistreer.

## Sien ook 
* Parow (kiesafdeling)
* NG gemeente Parow
* Hoërskool Tygerberg, Parow

## Verwysings 
## Eksterne skakels
Johann Parow

**Johann Heinrich Ferdinand Parow** (1 Maart 1833 – 4 Desember 1910) was 'n Duitse kaptein. Parow is in Born auf dem Darß in die provinsie Pommere, Pruise (vandag deel van Duitsland), gebore. Hy is op 9 Maart 1834 aldaar gedoop; sy peetouers was die kapteins Johan Christoph Zecher en Johann Carl Brushagen. Johann Parow het vyf broers en twee susters gehad. Sy verdere loopbaan is nie bekend nie; hy het moontlik die gewone loopbaan van 'n kaptein gevolg.

Johann Parow het in 1865 kaptein van die skip *Kehrwieder* geword, wat in 1852/1853 deur Richters in Hamburg gebou is. Dié skip se redery was Johann Cesar Godefroy en is bestuur deur die seun Hamburg. Parow moes in 1865 om die Kaap die Goeie Hoop seil, maar tydens 'n groot storm het 19 skepe in Tafelbaai skipbreuk gely, waaronder kaptein Parow se skoener. Nadat hy skipbreuk gely het, het kaptein Parow baie hulp van die Timmerman-gesin ontvang. Hy besluit om hom hier te vestig en hy het oor 'n kusvaarder tussen Tafelbaai en die Weskus bevel gevoer. Hy is kort daarna getroud met Johanna Wilhelmina Timmerman, die dogter van die familie wat hulp aangebied het nadat hy skipbreuk gely het. Kaptein Parow het spoedig besef dat die Tygervallei groot moontlikhede inhou en hy het hom landwaarts gewend en aanvanklik met grootvee handel gedryf. Hy het later met grond begin spekuleer in die omgewing waarop die dorpsgebied van Parow, wat na hom vernoem is, later uitgelê is en het groot welvaart opgebou. Hierdie dorpsgebied is vandag 'n voorstad van Kaapstad.

Kapt. Parow is op 4 Desember 1910 op sy plaas Cassibelle in Maitland oorlede. Sy vrou is tien jaar vantevore reeds oorlede en die huwelik was kinderloos.

## Sien ook 
* Parow

## Bron 
*  https://www.parow-info.de/c/Parow-Suedafrika.html
Goodwood

**Goodwood** is 'n voorstad noord van Kaapstad. Die woord "Goodwood" beteken "plek van vriend van God". 

## Geskiedenis 
Die eerste huise in Goodwood is ongeveer in 1900 tot 1905 opgerig en amptelik bestaan Goodwood sedert 1905, toe besluit is om 'n Kaapse woonbuurt te stig rondom 'n perderenbaan. Dié L-vormige baan het van die noordekant van die Hoërskool J.G. Meiring af tot verby die Laerskool Goodwoodpark gestrek, maar slegs een byeenkoms is ooit daarop gehou. Die woonbuurt is genoem na die beroemde renbaan in Sussex in Suidoos-Engeland wat deur 'n kleinseun van Karel II aangelê is. Dit is ook die gebied waar Goodwood House geleë is. 

## Plaaslike bestuur 
Goodwood het vinnig gegroei en het in 1938 munisipale status gekry. Tussen 1944 en 1946 is die dorpsgebiede Elsiesrivier en Monte Vista by Goodwood ingesluit. Edgemead het gevolg in 1969. Die eerste spoorweg stasie is gebou in 1905; vandag het Goodwood drie stasies: Goodwood, Vasco en Elsiesrivier, almal op die Kaapstad-Johannesburg hooflyn.

## Wapens 
**Munisipaliteit (1)** — Die munisipale raad het in 1939 'n skynheraldiese "wapen" in gebruik geneem, wat 'n vliegtuig, 'n ossewa, 'n perd wat oor 'n hekkie spring, en 'n ketting uitbeeld.

**Munisipaliteit (2)** — 'n Behoorlike wapen is in 1959 ontwerp en by die Kaapse Provinsiale Administrasie geregistreer.  Dit is in 1993 by die Buro vir Heraldiek geregistreer : ''In  silwer,  'n  rooi  faas  belaai  met 'n gaande luiperd van silwer en swart, in die skildhoof vergesel van vier bome, elk met ses blare, en in die skildvoet van drie stake,  alles  swart,  oor  die  middelste  staak  heen 'n tandrat van die een in die ander''.  Die helmteken was 'n palomino eenhoring met 'n rooi skyf tussen sy voorbene wat uit 'n goue muurkroon uitkom, en die wapenspreuk was "Procedo".  Ivan Mitford-Barberton het die wapen ontwerp.Jou ma se poes en jou pa se pous

## Kasino 
Die Grandwest Kasino is in Goodwood gevestig.

## Verwysings
Pol De Mont

**Pol De Mont** of **Charles Polydore de Mont ** (15 April 1857 – 29 Junie 1931) was 'n Vlaamse skrywer en digter.

Pol De Mont is in Wambeek, naby Brussel gebore. Na sy sekondêre onderwys in Frans in Ninove, woon hy die Klein Seminarie in Mechelen by. Hier skryf hy sy eerste gedigte en in 1875 word sy eerste digbundel *Klimoprankske* uitgegee. Twee jaar later studeer hy regte aan die universiteit van Leuven. Saam met Albrecht Rodenbach stig hy hier *Het Pennoen*. In 1880 word hy met die Vyfjaarlijkse Staatsprys vir Vlaamse Letterkunde bekroon vir sy gedigte wat in die bundel *Gedichten* gepubliseer is.

Pol De Mont begin sy loopbaan as leerkrag aan die atheneum in Antwerp. In 1904 word hy benoem tot direkteur van die Museum vir Skone Kunste in Antwerp. 'n Jaar later word hy een van die stigters van die tydskrif *De Vlaamse Gids*, maar bedank in 1919 as direkteur nadat hy in die pers beskuldig is van aktivisme. Hy word daarna die hoofredakteur van die Vlaamsgesinde koerant *De Schelde*, waar van sy medewerkers Paul Van Ostaijen en Alice Nahon ingesluit het.

## Werke 
* *Rijzende sterren* (1879)
* *Gedichten* (1880) – Bekroon met die "Prijs van de Vlaamse Gemeenschap voor Proza"
* *Lentesotternijen* (1881)
* *Idyllen* (1882)
* *Loreley* (1882)
* *Idyllen en andere gedichten* (1884)
* *Fladderende vlinders* (1885)
* *Claribella* (1893)
* *Iris* (1894)
* *Dit zijn Vlaamsche wondersprookjes* (1896)
* *Dit zijn Vlaamsche vertelsels* (1898)
* *Drie groote Vlamingen* (1901)
* *Vlaamsche schilders der negentiende eeuw* (1901)
* *De schilderkunst in België van 1830 tot 1921* (1921)
* *Zomervlammen* (1922)
* *Bloemlezing uit zijn poëzie* (1932)
* *Keurbladzijden uit het werk* (1942)

## Eksterne skakels 
*  Biografieë, werke en tekste by die Digitale Biblioteek vir die Nederlandse Letterkunde (dbnl)
*  In Memoriam: Pol De Mont
Julius de Geyter

**Julius de Geyter** (25 April 1830, Lede – 18 Februarie 1905, Antwerpen) was 'n Vlaamse skrywer en digter wat 'n belangrike rol gespeel het in die Vlaamse Beweging.

Hy het sy loopbaan as onderwyser en joernalis begin. In 1874 word hy direkteur van die "Bank van Lening" te Antwerpen. Hy stig saam met J.F.J. Heremans en E. Zetternam die literêre tydskrif "De Vlaamsche School" (1855–1862). Saam met sy vriend Julius Vuylsteke  behoort hy tot van die belangrikste politieke digters van sy tyd en was hy een van die leiersfigure in die Vlaamse Beweging. Hy speel ook 'n belangrike rol in die ontstaan van die Eerste Boerenbeweging in Vlaams-België met die uitbreek van die Eerste Vryheidsoorlog 1880–1881) in Suid-Afrika. Hy vertoon baie belangstelling in die Boere in Suid-Afrika met wie se taalstryd hy erg verbonde voel vanuit sy algemeen-Nederlandse oortuiginge.

De Geyter het talle romantiese gedigte geskryf, asook tekste van verskeie kantates van Peter Benoit, onder andere van die Rubenscantate (1877). Hy herdig ook "Reinaert de Vos" (1874).

Julius de Geyter is op 18 Februarie 1905 in Antwerpen oorlede.

## Verwysings
Afrikaans.be

**afrikaans.be** is 'n webblad vir die gebruik, bevordering en uitbreiding van Afrikaans in België en Nederland.

Die blad was op 2008/04/20 in die vorm van 'n "blog". Gebruikers kan op die werf lees wat ander gebruikers voel oor sake wat Afrikaanssprekendes direk of indirek raak.

## Eksterne Skakels 
* afrikaans.be
Bruin

**Bruin** is 'n kleur wat bestaan uit 'n vermenging van rooi, swart en geel/oranje.

## Kleurkoördinate 
Volgens verskeie kleurskemas word **bruin** as volg voorgestel:

American bison k5680-1.jpg|'n Bison
Menschliches Auge.jpg|'n Menslike oog
Roasted coffee beans.jpg|Geroosterde koffiebone
Tartachocolate.jpg|Sjokoladekoek
First Rain (228226305).jpg|Modder
Brown ribbon.svg|'n Bruin strik om die bewustheid van dermkanker te bevorder
Godward-A Classical Beauty In Profile.jpg|'n Brunet met bruin kleredrag
Paperbark Maple Acer griseum Bark Closeup 3008px.jpg|Die bas van 'n esdoringboom

## Sien ook 
* Lys van kleure
* Ligbruin
* Oranjebruin